
Za takojšnjo objavo v medijih!

IRDO 2026
Podelili nove IRDO certifikate in Slovenska mreža managerjev za trajnostnost

Inštitut IRDO je v desetih letih podelil 449 certifikatov strokovnjakom in direktorjem za upravljanje trajnostnosti v Sloveniji in tujini, junija letos pa jih je povezal v Slovensko mrežo managerjev in strokovnjakov za trajnostnost in družbeno odgovornost.
(Ljubljana, 24. junij 2026) Včeraj so v Ljubljani podelili dva nova IRDO certifikata ESRS Expert za trajnostno poročanje na 3. stopnji usposabljanja. Certifikate sta prejeli dr. Brigita Altenbaher,  direktorica Javnega komunalnega podjetja Radlje ob Dravi d.o.o. in mag. Tanja Winter, direktorica Razvojne agencije Brod Moravice d.o.o. iz Hrvaške. Tako kot posameznici sta certifikate prejeli tudi njuni podjetji in se s tem zavezali k vključevanju družbene odgovornosti in trajnostnosti v poslovanje in  k delovanju v skladu z aktualnimi EU in slovenskimi usmeritvami na področju trajnostnega delovanja in poročanja. IRDO – Inštitut za razvoj družbene odgovornosti tako krepi razvoj družbene odgovornosti in trajnostnosti preko strokovnega dela z vodilnimi osebami v slovenskih in tujih podjetjih že od leta 2016 dalje.

Inštitut IRDO je na slovenskem trgu že več kot dve desetletji vodilna strokovna organizacija na področju upravljanja trajnostnosti in družbene odgovornosti. Skupaj s svojimi člani je bil pionir pri ustvarjanju prvih vlog direktorjev DOP v slovenskih podjetjih in je pomembno prispeval k postavitvi temeljev za širitev trajnostnega okvira Evropske unije, pri čemer je trajnostne prakse, ki so jih prej strokovnjaki ob svojem delu opravljali prostovoljno, sedaj pomagal postaviti v vrh upravljanja podjetja.
V letu 2016 je inštitut IRDO pričel z usposabljanjem strokovnjakov in vodij iz različnih delovnih področij za pridobitev certifikatov na treh različnih stopnjah. V registru imetnikov IRDO certifikatov bo tako do konca junija 2026 vpisanih 365 imetnikov certifikatov na 1. stopnji usposabljanja (Vodja za družbeno odgovornost in trajnostni razvoj, doslej 50 izvedb) in dodatno štirje mednarodni imetniki na 1. stopnji. Na 2. stopnji usposabljanja (Strateg/strateginja za družbeno odgovornost in trajnostni razvoj, doslej 11 izvedb) je vpisanih 57 imetnikov certifikatov in na 3. stopnji (ESRS Expert za trajnostno poročanje, doslej 4 izvedbe) 23 imetnikov IRDO certifikatov. Vse te osebe se od leta 2024 glede na potrebe srečujejo na redni mesečni IRDO trajnostni superviziji, kjer izmenjujejo znanja in izkušnje ter spoznavajo aktualne novosti ter nadgrajujejo svoje znanje, pridobljeno na IRDO usposabljanjih in drugod.
Vloga vodij trajnostnosti v podjetjih se je intenzivno začela razvijati po letu 2004, danes pa je postala še bolj pomembna. So ključni za prihodnost podjetij, ki zagotavljajo konkurenčnost v luči novih pričakovanj, hkrati pa prispevajo k trajnostni in vključujoči Evropi. Inštitut IRDO je nacionalna partnerska organizacija CSR Europe, kjer so podobno mrežo ustanovili leta 2024 (več: https://www.csreurope.org/the-european-cso-network), IRDO tovrstno mrežo vzpostavlja leta 2026 kot logično nadaljevanje doslej opravljenega dela, njeni člani pa se glede  na možnosti povezujejo z evropsko platformo.
Gre za platformo, ki jo vodijo strokovnjaki in izkorišča izkušnje CSO in enakovrednih funkcij za izmenjavo spoznanj, konstruktivno sodelovanje z vrstniki, institucijami v Sloveniji in EU ter prevajanje zahtev glede trajnostnosti v strateške odločitve, ki krepijo poslovno uspešnost in dolgoročno konkurenčnost.

Inštitut IRDO je leta 2009 pričel podeljevati HORUS – Slovensko nagrado za družbeno odgovornost in trajnostni razvoj (www.horus.si), namenjeno podjetjem in organizacijam za strateško upravljanje tega področja, leta 2023 pa podobno nagrado za mlade, ADRASTOS – Slovensko mladinsko nagrado za družbeno odgovornost in trajnostni razvoj (www.adrastos.si ). 
V bazi imetnikov HORUS in ADRASTOS priznanj in nagrad je že več kot 300 pravnih oseb in posameznikov. Razpisa za nagradi HORUS in ADRASTOS bosta objavljena predvidoma septembra 2026, izobraževanje na vseh treh stopnjah pa poteka predvsem virtualno čez vse leto, večinoma v manjših skupinah, lahko pa tudi individualno. #
Priloga: Izjave udeležencev usposabljanja junij 2026

	Dodatne informacije: www.irdo.si ; e-pošta: info@irdo.si
Več: https://www.irdo.si/irdo-cso-slovenska-mreza-managerjev-za-trajnostnost-pridruzite-se-nam/ 
IRDO - Inštitut za razvoj družbene odgovornosti, Cesta 13. julija 65a, 1261 Ljubljana – Dobrunje, mag. Anita Hrast, direktorica, gsm 031 344 883; anita.hrast@irdo.si

